UPN talde parlamentarioari atxikitako foru parlamentari Iñaki Iriarte López jaunak PES-13 galdera egin du, honako hau:

* Parlamentari naizen honek egindako PEI-00295 eskaerari Departamentuak igorritako Excel artxiboan honako anomalia hau ikusten ahal da: "Seme-alabak" taulan, "Inkesta kopurua"-n xehakatutako zenbatekoen batura 637koa da; osotara, berriz, 686 dira. Zeri zor zaio alde hori?

Hona hemen bigarren lehendakariorde eta Memoria eta Bizikidetzako, Kanpo Ekintzako eta Euskarako kontseilariak horri buruz ematen dion informazioa:

Galderan hizpide diren taulek euskararen transmisioaren datuak jasotzen dituzte, eta xede den populazioa da Nafarroan bizi diren 16 urteko eta gehiagoko biztanleak, 3 eta 15 urte arteko seme-alabaren bat dutenak, biak barne.

Taulek bi informazio gurutzatzen dituzte: euskararen transmisioari buruzkoa eta gurasoen lehen hizkuntzari eta hizkuntza gaitasunari buruzkoa.

Adierazitako tauletan ikusitako aldea honen ondorioa da: nahiz eta 686 inkesta egin, 49 inkestatan ez zen informaziorik egon gurasoaren lehen hizkuntzari edota euskararen ezagutzari buruz. 49 kasu horietan gurasoetako bakar baten informazioa bakarrik egon zen, eta, horregatik, ezin ian ziren adierazitako tauletan sailkatu, eta guztien arteko batuketa horizontalaren emaitza 637 da (686 – 49 = 637).

Hori guztia jakinarazten dizut, Nafarroako Parlamentuko Erregelamenduaren 15. artikulua betez.

Iruñean, 2024ko urtarrilaren 30ean

Memoria eta Bizikidetzako, Kanpo Ekintzako eta Euskarako kontseilaria: Ana Ollo Hualde